
РЕГИОНАЛНО УПРАВЛЕНИЕ НА ОБРАЗОВАНИЕТО ГР. БУРГАС
ОБЩИНА СРЕДЕЦ
ОБЩИНСКИ ДЕТСКИ КОМПЛЕКС – СРЕДЕЦ 
СЕМЕЙСТВОТО НА ЛОРА ЯНЕВА

  IV- ти НАЦИОНАЛЕН КОНКУРС ЗА АБСТРАКТНО ИЗКУСТВО И ЖИВОПИС

„ЛОРА ЯНЕВА“ 2026

Конкурсът се осъществява с подкрепата на семейството на Лора Янева.
Конкурсът има за цел да подаде ръка на младите таланти, като им даде шанс за изява и позволи да покажат своя талант пред широка и разнообразна аудитория. Надяваме се това да вдъхне нужната доза увереност, удовлетворение и кураж да продължават да развиват таланта си. 
               НАЦИОНАЛЕН КОНКУРС ЗА АБСТРАКТНО ИЗКУСТВО И ЖИВОПИС „ ЛОРА ЯНЕВА“
СТАТУТ
1. ЦЕЛ : 
Една от целите на конкурса е да пробуди интереса към културните среди и да провокира у тях желанието да посещават изложби, за възпитанието към изкуството и културата. С този конкурс да поставим началото на множество изложби, даващи шанс на малки и големи бъдещи творци. Да покажем, че в България продължават да се раждат таланти, които трябва да бъдат подкрепяни от най – ранна детска възраст и които заслужават да получат шанс за развитие,  поле за изява, таланти които могат да намерят  реализация  тук в родината си. 
2. РЕГЛАМЕНТ:
Произведенията трябва да са вдъхновени от творчеството на Лора Янева. В конкурса могат да участват деца и ученици от цялата страна, разделени в пет възрастови групи:
I-ва възрастова група – деца до 7 годишна възраст /от детските градини/;
II- ра възрастова група – ученици от начален курс на обучение /I – IV клас/;
III-та възрастова група – ученици от прогимназиален клас /V- VII клас/;
IV- та възрастова група – ученици от гимназиален клас / VIII-XII клас /;
V- та група – професионални гимназии, арт ателиета и школи по изобразително изкуство, разделени в 3 подгрупи – 1-4 клас, 5-7 клас и 8-12 клас.

3. КРИТЕРИИ ЗА ОЦЕНКА:
В конкурса могат да участват абстрактни и живописни творби.  При оценяване ще се взема предвид: - креативност, оригиналност, съчетаване на цветовете, композиция 	и използване техники.
Близост до творчеството на Лора Янева е плюс, но прерисуване на нейни картини е минус при оценяването от жури.
4. МАТЕРИАЛИ И ТЕХНИКИ :
 По избор;
5. ФОРМАТ НА ЛИСТА :
-А4 формат – за I-ва, II-ра възрастова група 
-А4 , А3 или  35х50 см – без паспарту- за III-та, IV- та и V- та възрастова група
6. ВСЯКА  ТВОРБА СЪДЪРЖА СЛЕДНАТА ИНФОРМАЦИЯ
 /на гърба на рисунката/:
· трите имена на автора;
· КАТЕГОРИЯ;
· клас, възраст;
· учебно заведение, школа и организация, която представлява;
· [bookmark: _GoBack]ръководител;
· точен адрес;
· телефон и e-mail за контакт;
· Попълнена декларация за съгласие за обработка на лични данни;

7. ЖУРИРАНЕ :
· Творбите ще се оценяват от жури, съставено от семейството на Лора Янева, художници и  представители на РУО гр. Бургас, ЦПЛР-ОДК-Средец и Община Средец.

· Журито присъжда І-во, ІІ-ро и ІІІ-то място във всяка възрастова група.
· Журито си запазва правото да даде повече награди в една категория;
· Отличените участници получават диплом и предметна награда.
· Всеки участник получава дигитална грамота за участие в конкурса /изтегля се от линк/
· Най- високото отличие в конкурса е приз „Лора Янева“ и приз за ръководител „Лидия Кунева“ (майка на Лора Янева), който се избира и връчва от семейството им.
· Призовете ще бъдат връчени на Коледният концерт на Община Средец в дните преди Коледа.

8. ОБЩИ ПОЛОЖЕНИЯ :
· Всеки участник може да участва в конкурса с   1 творба.
· Участниците изпращат само авторски творби.
· Произведенията не се връщат и остават собственост на ЦПЛР-ОДК- Средец!
· Организаторите си запазват правата да фотографират, филмират, записват и разпространяват получените творби на участниците, без да заплащат права и обещетения за това.
· Изпратените творби остават собственост на Общински детски комплекс гр. Средец  като архив за конкурса в рамките на 3 години и ще се използват за популяризиране на дейността на ЦПЛР-ОДК и презентирането на конкурса, за рекламни и благотворителни цели на ЦПЛР-ОДК.
· Участниците в конкурса се съгласяват творбите им да бъдат показвани, излагани в изложби или друг вид дейност на ЦПЛР-ОДК- Средец свързана с конкурса.

ПРОИЗВЕДЕНИЯ НЕ ОТГОВАРЯЩИ НА ФОРМАТА НА КОНКУРСА, С ЛИПСВАЩА ИЛИ НЕПЪЛНА ИНФОРМАЦИЯ ЗА УЧАСТНИКА, НЯМА ДА БЪДАТ ДОПУСКАНИ ДО ОЦЕНЯВАНЕ.
Крайният срок за получаване на творбите е 11.12.2026г. на адрес: гр.Средец пк.8300  
ул. “Перущица“ № 2 б за Общински детски комплекс, гр. Средец
За конкурса „Лора Янева“
       От 15.12.-18.12.2026г. – журиране
От 04.01 -15.01.2027г.- разпращане на наградите и грамотите за участие
за контакти: Десислава Стефанова- 0878919518, Кирилка Димитрова 0894/602-680  e-mail: info-201157@edu.mon.bg
Резултатите от конкурса ще бъдат обявени до 18 декември 2026 г.  след журиране и изготвяне на протокол, на сайта на ОДК – Средец, на адрес www.odk-sredets.com, info-201157@edu.mon.bg и във Фейсбук-страницата: Общински детски комплекс – Средец.

